LISA 4. ARENGUKAVA MAKSUMUSE PROGNOOS

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **Arengukava maksumus****(miljonites eurodes)** | **2020\*** | **2021\*\*** | **2022** | **2023** | **2024** | **2025** | **2026** | **2027** | **2028** | **2029** | **2030** | **Kokku**  |
| Meede 1 | Ennetav ja turvaline elukeskkond | 43,90 | 40,00 | 38,99 | 38,80 | 37,23 | 37,14 | 37,14 | 37,14 | 37,14 | 37,14 | 37,14 | **421,76** |
| Meede 2 | Kiire ja asjatundlik abi | 171,77 | 180,54 | 180,83 | 179,75 | 178,67 | 177,37 | 177,37 | 177,37 | 177,37 | 177,37 | 177,37 | **1 955,74** |
| Meede 3 | Kindel sisejulgeolek | 122,66 | 140,60 | 122,48 | 117,95 | 116,47 | 115,86 | 115,86 | 115,86 | 115,86 | 115,86 | 115,86 | **1 315,33** |
| Meede 4 | Eesti arengut toetav kodakondsus-, rände- ja identiteedihaldus-poliitika | 26,76 | 25,17 | 26,86 | 24,10 | 23,78 | 23,82 | 23,82 | 23,82 | 23,82 | 23,82 | 23,82 | **269,56** |
| Meede 5 | Tark ja innovaatiline siseturvalisus | 16,64 | 15,46 | 14,01 | 13,84 | 13,72 | 13,73 | 13,73 | 13,73 | 13,73 | 13,73 | 13,73 | **156,08** |
|  |  |  |  |  |  |  |  |  |  |  |  |  |
| **KOKKU** | **381,73** | **401,76** | **383,17** | **374,44** | **369,88** | **367,92** | **367,92** | **367,92** | **367,92** | **367,92** | **367,92** | **4 118,48** |
| **Lisavajadus** | **–** | **–** | **104,43** | **139,83** | **188,82** | **238,77** | **197,54** | **195,76** | **191,90** | **192,46** | **191,74** | **1 641,25** |

*\*2020. aasta kohta on esitatud tegelikud kulud*

*\*\*2021. aasta eelarve ei sisalda 2020. aastast ülekantud raha, kuid sisaldab raha 2021. aasta lisaeelarvest.*

Arengukava maksumus tugineb SIM-i valitsemisala riigi eelarvestrateegia raames planeeritud 2021–2025 eelarvel. Aastate 2026–2030 andmed on orienteerivad. Nende hulka ei ole arvestatud programmide üleseid summasid (tulud ja käibemaksukulu). Andmed sisaldavad meetmete kaupa kulusid, sh amortisatsioonikulu, kuid nende hulgas ei ole investeeringute summasid.

Arengukava maksumuse prognoosis nimetatud summa ei kata kogu arenguvajadust, programmide koostamisel tehakse eesmärkide saavutamisel valikuid, lähtudes riigieelarvest ning Euroopa Liidu vahendite kasutusvõimalusest ja -piirangutest.

# PRIORITEETSETE LISAVAJADUSTE SELGITUSED 2022–2025

Olemas olevatest vahenditest ei piisa arengukava eesmärkide saavutamiseks ning Siseministeerium on esitanud puudujäägi katmiseks lisataotlused. Lisaraha saamata jäämisel võib olla probleeme eesmärkide täieliku saavutamisega. Järgmiseks on selgitatud olulisimaid lisavajadusi aastatel 2022–2025.

|  |  |  |  |  |
| --- | --- | --- | --- | --- |
| **Lisavajadused (miljonites eurodes)\*** | **2022** | **2023** | **2024** | **2025** |
| **KOKKU** | **104,43** | **139,83** | **188,82** | **238,77** |
| **sh prioriteetsed lisavajadused** | **47,97** | **80,20** | **124,94** | **166,54** |
| *politseinike, päästjate jne palgatõus* | *23,22* | *56,36* | *91,13* | *129,51* |
| *politseinike ja päästjate täiendavad õppekohad* | *3,09* | *2,11* | *3,25* | *4,21* |
| *küberkuritegevusega võitlemine* | *8,85* | *6,06* | *5,45* | *5,48* |
| *lennu- ja merevõimekus, sh mereseiresüsteem* | *3,18* | *5,70* | *15,58* | *17,09* |
| *abipolitseinike ja vabatahtlike päästjate võimekuse tugevdamine* | *9,63* | *9,96* | *9,53* | *10,25* |

*\*Lisavajadused ei sisalda käibemaksu, kuid sisaldavad investeeringuteks vajalikku eelarvet.*

## Politseinike, päästjate jne palgatõus

Siseturvalisuse valdkonnas on tehtud olulised personalikärped, mistõttu on valitsemisalale seatud ülesannete elluviimiseks vaja hoida ja väärtustada olemasolevat personali. Samuti peame pensionile siirduvate eriteenistujate asemele leidma uusi. Olemasoleva eelarvega ei ole Siseministeeriumi valitsemisalas võimalik säili­tada ja parandada töötajate palga konku­rentsi­taset tööjõuturul. Palgakasv on vajalik palga konkurentsivõime parandamiseks, et tagada siseturvalisuse valdkonnas vajaminev töötajas­kond. Palk peab olema piisavalt motiveeriv, et hoida olemasolevaid töötajaid ning aidata kaasa sellele, et siseturvalisuse asutused oleksid atraktiivne tööandja ka uutele tööletulijatele.

**Lisaraha on tarvis, et:**

säilitada siseturvalisuse töötajatele palga­positsioon võrreldes Eesti keskmise bruto­palgaga ning IKT-töötajatele (SMIT ja PPA) palgapositsioon võrreldes IKT-sektori palkadega.

## Politseinike ja päästjate täiendavad õppekohad

Praegu puudub iga-aastane rahastus, et avada Sisekaitseakadeemias rakenduskõrghariduse päeva­­õppe päästeteenistuse eriala rühmad. See mõjutab siseturvalisuse ja ohutuskultuuri parenda­miseks, sealhulgas kriisi­olukordade valmisolekuks ja elutähtsate teenuste toimepide­vuseks vajaliku tööjõu järjepidevat ettevalmistust ja olemasolu. Vajadus tööjõu järele aasta-aastalt suureneb. Lisaks puudub rahastus, et katta personali puudujääk, mille põhjustab järjest rohkemate politseiametnike siirdumine pensio­nile. Eriteenistujaid ei saa vajaduse tekkimisel kohe tänavalt värvata, kuna teenistusse asumise eelduseks on erialane väljaõpe, laitmatu taust ja hea füüsiline vorm.

**Lisaraha on tarvis, et:**

* tagada päästeteenistuse eriala rakendus­kõrghariduse päevaõppes iga-aastane 15 õppekohaga ning 3aastase õppeajaga õpperühma avamine;
* avada 425 lisaõppekohta politseilistel õppekavadel, sh 2022/2023. õppeaastal 25 lisaõppekohta rakenduskõrg-haridusse ja 25 kutseharidusse;
* ehitada ümber Kase tänava terri-tooriumil paiknev hoone neljaks klassiruumiks;
* ehitada valmis klassiruumid taktikamajas.

## Küberkuritegevusega võitlemine

Digiajastuga on suurenenud küberruumis toime pandud kuritegude hulk. Erinevad andme­vargused ja -lekked, lunavaranõuded ja interneti­maksete pettused on muutunud iga­päevasteks probleemideks. Tulemuslik võitlus taoliste kuri­tegude vastu nõuab mõtteviisi muutmist ja eesmärgistatud tegutse­mist. Jõudsalt peab arenema politsei suutlikkus küberkeskkonnas toime pandud kuritegusid uurida, tuvastada ja käidelda ning oma töös digitaalsete tõendeid kasutada. Kuna küber­kuritegude uurimine nõuab väga spetsiifi­lisi teadmisi, tuleb riigil tagada selleks vajalikud kutseoskused, töövahendid ja inimesed. Kui lisaraha ei saada, ei ole info kogumine ja analüüs tehtud operatiivselt ja vajalikus mahus; takerdub ennetustegevus, millega oleks võimalik kahju ära hoida, kuna leidmata ja läbi töötamata jääb suur hulk teavet ja tõendeid.

## **Lisaraha on tarvis, et:**

## kasvatada küberkuritegude büroo suutlikkust sissetulevat infot hallata, analüüsida ja sellest oluline eristada. Selle tulemusena kasvab võime kuritegusid avastada ja nendega seotud isikuid tuvastada;

## parandada teabeanalüüsi suutlikkust määrata, millised sihtmärgid võivad suurimat kahju tekitada, ning nendele keskendumine aitab kuritegude menetlemist paremini prioriseerida;

* kaitsta SIM-i haldusala infosüsteeme küberrünnete eest;
* luua võimekus suurendada heidutust, mis aitab vähendada nii riigi kui ka elanike vastu tehtavate küberkuritegude hulka ja kahandada Eesti kui võimaliku sihtmärgi atraktiivsust;
* teha enam rahvusvahelist koostööd, arendada partnersuhete raames välja tööriistu ja jagada omavahel teavet.

## Lennu- ja merevõimekus, sh mereseiresüsteem

Lennuvõimekuse tagamiseks on PPA-l kasutada 5 õhusõidukit, sh 3 kopterit. Mereturvalisuse võimekuse tagamiseks on PPA-l kasutuses 14 tüüpi veesõidukeid, kokku 95 veesõidukit, sh 4 laeva. Eestil on 20 mereseire radaripositsiooni koos kaameratega. Lennu- ja merevõimekuse jätkusuutlikuks tagamiseks ei ole SIM-i valitsemisala eelarves piisavalt raha õhu- ja veesõidukite ülalpidamiseks ning mereseire­süsteemi hooldamiseks ja uuendamiseks.

**Lisaraha on tarvis, et:**

* tagada vähemalt ühe kopteriga tehniline valmisolek 24/7;
* tagada lennukite tunnipõhine hooldus;
* tagada lenduritele simulaatortreeningud;
* asendada ja arendada veesõidukeid ja SAR varustust;
* tagada uute meditsiinikopterite ülalpidamine;
* soetada kopteritele tehnilist varustust;
* hooldada ja asendada mereseiresüsteemi.

## Abipolitseinike ja vabatahtlike päästjate võimekuse tugevdamine

Vabatahtlike tegevuse arendamine on häda­vajalik, et piiratud eelarvevõima­luste juures tagada SIM-i valitsemisalale pandud ülesannete täitmine.

Abipolitseinike kaasamise tulemusena on PPA saanud igal aastal juurde 55–67 politseiniku tööaja. Keskmiselt panustab üks abipolitseinik aastas u 100 tundi. See ei ole piisav, et tagada PPA-le pandud ülesannete piisav toetamine.

Vabatahtlike päästjate varustus ja tehnika on amortiseerunud ning vajab uuendamist, samuti vajab arendamist vabatahtlike suurem kaasa­mine just linnades, kus puuduvad vabatahtlike päästekomandod.

Vaja on suurendada toetusi ja arendada tunnustavaid tegevusi, millega motiveeritakse vabatahtlikke merepäästjaid osalema sise­turvalisuse valdkonnas, neile tagatakse selleks vajalik varustus ja töökeskkond.

**Lisaraha on tarvis, et:**

* kaasata 2025. aastaks 1501 abipolitseinikku ning suurendada abipolitseinike panustatavate töötundide arvu 1,5 korda võrreldes 2020. aastaga;
* tagada abipolitseinikele vajalik varustus, vorm, treeningud, koolitused;
* luua töötingimused u 4000 vabatahtlikule päästjale;
* tagada merepäästele vajalik varustus;
* viia läbi ennetuskampaania „Päästevestid väikesadamatesse“.